laion/Wikipedia-Exotic huggingface dataset:
জেনারেল রাণী

আকলিমা আখতার, এছাড়া আকলিম আখতার, জেনারেল রাণী, রাণী-ই-ইহাইয়া খান ইত্যাদি নামে পরিচিত, একজন পাকিস্তানি যৌনকর্মী। তিনি যৌনব্যবসার সাথে জড়িত ছিলেন তার একটি নিজস্ব পতিতালয় ছিলো। জেনারেল রাণীর সাথে জেনারেল ইয়াহিয়া খানের ঘনিষ্ঠ সম্পর্ক ছিলো। আকলিমা আখতার ১৯৩১ অথবা ১৯৩২ সালে পাঞ্জাবে জন্মগ্রহণ করেন। তিনি একজন পুলিশ অফিসারকে বিয়ে করেন। তার স্বামী বয়সে তার চেয়ে অনেক বড় ছিলো। পরবর্তীতে তিনি তার স্বামীকে ছেড়ে চলে আসেন। বিবাহের নাটকীয় উপসংহার আকলিমা আখতারের জীবন পাল্টে দেয়। মে ২০০২ সালে একটি পত্রিকায় দেওয়া সাক্ষাৎকারে তিনি বলেনঃ “আমি দৃঢ় প্রতিজ্ঞা নিয়েছিলাম যে পুরুষদের তাদের নিজেদের ফাঁদেই শায়েস্তা করবো। আমার স্বামী ছিলেন একজন পুলিশ অফিসার। তার মধ্য দিয়ে আমি দেখেছি যে একজন ক্ষমতাশালী পুরুষের অবকাশ দরকার। এরমধ্যে অন্যতম হলো তাদের বিছানার সঙ্গী, যা কোন বিশ্বস্ত সংস্থা সরবরাহ করবে। যে যত উচ্চ ক্ষমতাশালী, তার চাহিদা তত আকাশচুম্বী।” আকলিমা আখতার জীবনের একটি নীতিবাক্য গ্রহণ করেন, তা হলো "miyan ki juti miyan ke sir" যার মানে 'পুরুষদের শায়েস্তা করো তাদের নিজেদেরই দুর্বলতায়'। এরপর তিনি পতিতাবৃত্তি ব্যবসা শুরু করেন। ইয়াহিয়া খানের সাথে আকলিমা আখতারের ঘনিষ্ঠ সম্পর্কের কারণে তার নাম হয় জেনারেল রাণী, অর্থাৎ জেনারেলের রাণী। তার দাপ্তরিক কোন পদবী ছিলো না, তবুও রাষ্ট্র থেকে তিনি পূর্ণ প্রোটোকল সুবিধা পেতেন। অনেকে মনে করে আকলিমা আখতার ছিলেন ইয়াহিয়া খানের উপপত্নী। তবে আকলিমা তা অস্বীকার করেন এবং বলেন তারা দুইজন খুব ভালো বন্ধু। প্রথম জীবনে আকলিমা আখতারের বিয়ে হয়েছিলো এবং তিনি ৬ জন সন্তানের জন্ম দেন। নেতৃস্থানীয় পপ তারকা ফখরে আলম হলেন আকলিমা আখতারের নাতি। আকলিমার মাতৃ সম্পর্কীয় ভাইঝি, নওরীন, আদনান সামির মা। মে ২০০২ সালে পাকিস্তানি গণমাধ্যম প্রচার করে আকলিমা আখতার স্তন ক্যান্সারে আক্রান্ত হয়েছেন, এছাড়া তার লিভার ও কিডনিও আক্রান্ত। এরপর ১ জুলাই, ২০০২ সালে ৭৩ (প্রায়) বছর বয়সে শেখ জায়েদ হাসপাতাল, লাহোর এ মারা যান। "The fascinating tale of General Rani"। Friday Times। ২৮ মার্চ ২০১৪।  Nasir, Ayesha (৪ মে ২০০২)। "Night of the General"। Newsline। Newsline Publications। ২৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৭।  "'Gen Rani' dies of cancer"। Dawn.com। ২ জুলাই ২০০২। সংগ্রহের তারিখ ১৭ জানুয়ারি ২০১২।  "Fakhar-e-Alam: Actor, VJ and Singer"। Pakistan Herald। Gibralter Information Technologies। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।
ইউসুফ ও জুলেখা

ইউসুফ ও জুলেখা নবী ইউসুফ ও পটিফারের স্ত্রীর কাহিনীর মধ্যযুগীয় ইসলামী সংস্করণকে বোঝায় যা মুসলিম বিশ্বের বিভিন্ন ভাষায় অগণিত বার লোকমুখে বলা হয়েছে। এটির সবচেয়ে বিখ্যাত সংস্করণ ফার্সি ভাষাতে জামী (১৪১৪-১৪৯২) তার হাফত আওরাঙ ("সাতটি সিংহাসন") গ্রন্থে লিখেছেন। মধ্যযুগে শাহ মুহম্মদ সগীর, আবদুল হাকিম, শাহ্ গরীবউল্লাহ, গোলাম সফাতউল্লাহ, সাদেক আলী ও ফকির মোহাম্মদ ইউসুফ-জুলেখা কাব্য রচনা করেন। তাদের মধ্যে প্রথম তিনজন বাংলা এবং অন্যরা দোভাষী পুথির মিশ্র ভাষা ব্যবহার করেন। ফারসি ভাষায় ফেরদৌসী (১১শ শতক) ও জামী (১৫শ শতক) ইউসুফ-জুলেখার প্রেমকথা অবলম্বনে কাব্য রচনা করেন। বাংলা সাহিত্যের প্রথম মুসলমান কবি শাহ মুহম্মদ সগীর, গৌড়ের সুলতান গিয়াসউদ্দিন আজম শাহের রাজত্বকালে(১৩৯৩-১৪০৯ খ্রিষ্টাব্দ) ইউসুফ-জোলেখা কাব্য রচনা করেন। শাহ মুহম্মদ সগীর ছাড়াও মধ্যযুগের আরো অনেক কবি ইউসুফ-জোলেখা নাম দিয়ে কাব্য রচনা করেন। তার মধ্যে আবদুল হাকিম, শাহ গরিবুল্লাহ, গোলাম সফাতুল্লাহ, সাদেক আলী এবং ফকির মোহাম্মদ উল্লেখযোগ্য। ওয়াকিল আহমদ (২০১২)। "ইউসুফ-জুলেখা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
হাসিনা: এ ডটার'স টেল

হাসিনা: এ ডটার'স টেল (বাংলা: হাসিনা: এক কন্যার গল্প) পিপলু খান পরিচালিত ২০১৮ সালের বাংলা পূর্ণদৈর্ঘ্য প্রামাণ্যচিত্র, যা বাংলাদেশের ১০ম প্রধানমন্ত্রী শেখ হাসিনার জীবনের ওপর ভিত্তি করে নির্মিত। চলচ্চিত্রটি যৌথভাবে প্রযোজনা করেছে সেন্টার ফর রিসার্চ অ্যান্ড ইনফরমেশন এবং অ্যাপলবক্স ফিল্মস। চলচ্চিত্রে শেখ হাসিনাকে স্বভূমিকায় নামচরিত্রে এবং তার বোন শেখ রেহানাকে তার স্বভূমিকায় দেখা যায়। চলচ্চিত্রটিতে ১৯৭৫ সালে হাসিনার পিতা শেখ মুজিবুর রহমান এবং তার পরিবারের বেশিরভাগ সদস্যের হত্যাকাণ্ডের সঙ্গে জড়িত বিষয়ের উল্লেখ রয়েছে। শেখ হাসিনা - নামচরিত্রে স্বভূমিকায় শেখ রেহানা - স্বভূমিকায় চলচ্চিত্রটি প্রযোজনা করে অ্যাপলবক্স ফিল্মস। ছবিটির চিত্রগ্রহণ করেন সাদিক আহমেদ। চলচ্চিত্রের আবহ সঙ্গীত পরিচালনা করেন দেবজ্যোতি মিশ্র। চলচ্চিত্রটিতে আরো দুটি ট্র্যাক রয়েছে, যার মধ্যে একটি পরিচালক পিপলু নিজেই গেয়েছেন। চলচ্চিত্রটি ২০১৮ সালের ১৬ নভেম্বর বিশ্বব্যাপী মুক্তি পায়। শেখ হাসিনার ৭১তম জন্মদিন ২০১৮ সালের ২৮ সেপ্টেম্বর একাধিক সামাজিক যোগাযোগ সাইটসমূহে চলচ্চিত্রটির ট্রেলার মুক্তি পায়। মনজুর কাদের (২৮ সেপ্টেম্বর ২০১৮)। "হাসিনা: এক কন্যার গল্প"। প্রথম আলো। সংগ্রহের তারিখ ৩ অক্টোবর ২০১৮।  এলিটা করিম (সেপ্টেম্বর ২৯, ২০১৮)। "'HASINA: A DAUGHTER'S TALE' TO PREMIERE SOON" ['হাসিনা: এ ডটার'স টেল' খুব শিগগির প্রিমিয়ারে]। দ্য ডেইলি স্টার। সংগ্রহের তারিখ সেপ্টেম্বর ১৩, ২০২৪।  "হাসিনা অ্যা ডটার'স টেল: পরতে পরতে অশ্রু আর ক্ষরণ"। www.channelionline.com। ২৮ সেপ্টেম্বর ২০১৮। সংগ্রহের তারিখ ২০১৮-১০-০২। [স্থায়ীভাবে অকার্যকর সংযোগ] মাহমুদ মানজুর (২৯ সেপ্টেম্বর ২০১৮)। "Hasina, a daughter's tale: Not the story of a PM"। বাংলা ট্রিবিউন। ১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।  শোটাইম ডেস্ক (সেপ্টেম্বর ২৮, ২০১৮)। "'Hasina: A Daughter's Tale' awaits release"। ঢাকা ট্রিবিউন। সংগ্রহের তারিখ ২ অক্টোবর ২০১৮।  চামেলি, মনসুরা (২৮ সেপ্টেম্বর ২০১৮)। "শীঘ্রই মুক্তি পাচ্ছে ডকু-ড্রামা 'হাসিনা: অ্যা ডটার'স টেল'"। বার্তা২৪.কম। সংগ্রহের তারিখ ২ অক্টোবর ২০১৮।  হালদার, মিঠু (২৮ সেপ্টেম্বর ২০১৮)। "এক কন্যার গল্প 'হাসিনা: আ ডটার'স টেল'"। প্রিয়.কম (ইংরেজি ভাষায়)। ২৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।  Siam Raihan (অক্টোবর ২, ২০১৮)। "Debojyoti Mishra sets music score for docudrama 'Hasina: A Daughter's Tale'"। ঢাকা ট্রিবিউন।  "শেখ হাসিনাকে নিয়ে ডকু-ড্রামা 'হাসিনা : এ ডটার'স টেল'এর ট্রেলার প্রকাশ"। দৈনিক ইত্তেফাক। ২৭ সেপ্টেম্বর ২০১৮। ২৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।  "'হাসিনা : অ্যা ডটার'স টেল'এর ট্রেলার প্রকাশ"। দৈনিক কালের কণ্ঠ। ২৮ সেপ্টেম্বর ২০১৮। সংগ্রহের তারিখ ২ অক্টোবর ২০১৮।  ইন্টারনেট মুভি ডেটাবেজে হাসিনা: এ ডটার'স টেল (ইংরেজি) ফেসবুকে হাসিনা: এ ডটার'স টেল ইউটিউবে ভিডিও প্রবেশদ্বার:  বাংলাদেশ চলচ্চিত্র ইতিহাস ২০১০-এর দশক
প্যাট্রিক হেমিংওয়ে

প্যাট্রিক মিলার হেমিংওয়ে (ইংরেজি: Patrick Miller Hemingway; জন্ম: ২৮ জুন ১৯২৮) হলেন একজন মার্কিন সাফারি ব্যবসায়ী, বন্যপ্রাণী সংরক্ষণ ব্যবস্থাপক ও লেখক। তিনি কথাসাহিত্যিক আর্নেস্ট হেমিংওয়ের দ্বিতীয় সন্তান এবং হেমিংওয়ের দ্বিতীয় স্ত্রী পলিন ফাইফারের প্রথম সন্তান। বাল্যকালে প্যাট্রিক তার পিতামাতার সাথে প্রায়শই ভ্রমণে যেতেন এবং ১৯৫০ সালে হার্ভার্ড বিশ্ববিদ্যালয় থেকে স্নাতক সম্পন্ন করেন। এর কিছুকাল পরে তিনি পূর্ব আফ্রিকায় চলে যান এবং সেখানে ২৫ বছর বসবাস করেন। তানজানিয়ায় প্যাট্রিক পেশাদার বিগ-গেম হান্টার ছিলেন ও এক দশকের অধিক সময় সাফারি ব্যবসায়ের সাথে জড়িত ছিলেন। ১৯৬০-এর দশকে তিনি মার্কিন যুক্তরাষ্ট্র কর্তৃক তানজানিয়ায় ওয়াইল্ডলাইফ ম্যানেজমেন্ট কলেজে বন্যপ্রাণী সংরক্ষণ বিষয়ের শিক্ষক হিসেবে নিয়োগ লাভ করেন। ১৯৭০-এর দশকে তিনি মন্টানায় স্থায়ী হন এবং সেখানে তিনি তার পিতার মেধাস্বত্বের দায়িত্ব লাভ করেন। তিনি তার পিতার অপ্রকাশিত উপন্যাস সম্পাদনা করেন এবং ১৯৯৯ সালে ট্রু অ্যাট ফার্স্ট লাইট শিরোনামে তা প্রকাশ করেন। অলিভার ১৯৯৯, পৃ. ১৪৮। The Patrick Hemingway Papers at Princeton University অলিভার, চার্লস এম. (১৯৯৯)। Ernest Hemingway A to Z: The Essential Reference to the Life and Work। নিউ ইয়র্ক: চেকমার্ক। আইএসবিএন 0-8160-3467-2।  উইকিমিডিয়া কমন্সে প্যাট্রিক হেমিংওয়ে সংক্রান্ত মিডিয়া রয়েছে। হেমিংওয়ে-ফাইফার টাইমলাইন
লরেইন ব্রাকো

লরেইন ব্রাকো (ইংরেজি: Lorraine Bracco; জন্ম: ২ অক্টোবর ১৯৫৪) হলেন একজন মার্কিন অভিনেত্রী। তিনি এইচবিওর ধারাবাহিক দ্য সোপরানোস-এ ডক্টর জেনিফার মেলফি এবং মার্টিন স্কোরসেজির ১৯৯০ সালের চলচ্চিত্র গুডফেলাস-এ কারেন ফ্রিডম্যান হিল চরিত্রে অভিনয়ের জন্য সর্বাধিক পরিচিত। দ্য সোপরানোস ধারাবাহিক তার অভিনয়ের জন্য তিনি শ্রেষ্ঠ অভিনেত্রী বিভাগে তিনটি প্রাইমটাইম এমি পুরস্কার (১৯৯৯, ২০০০, ২০০১) ও শ্রেষ্ঠ পার্শ্ব অভিনেত্রী বিভাগে একটি এমি পুরস্কার (২০০৭); এবং শ্রেষ্ঠ অভিনেত্রী বিভাগে তিনটি করে গোল্ডেন গ্লোব পুরস্কার (২০০০, ২০০১, ২০০২) ও স্ক্রিন অ্যাক্টরস গিল্ড পুরস্কারের (২০০০, ২০০২, ২০০৩) মনোনয়ন লাভ করেন। গুডফেলাস চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৯২ সালে মেডিসিন ম্যান ও ট্রেসেস অব রেড চলচ্চিত্রে তার কাজের জন্য তিনি সবচেয়ে বাজে অভিনেত্রী বিভাগে রাসবেরি পুরস্কারের মনোনয়ন লাভ করেন। Bracco On the Couch, পৃ. ৩৮। লেই, ড্যানি (২০ ফেব্রুয়ারি ২০১৭)। "Lorraine Bracco on Goodfellas, therapy, and almost turning down The Sopranos"। দ্য গার্ডিয়ান (ইংরেজি ভাষায়)। সংগ্রহের তারিখ ২ অক্টোবর ২০১৮।  "Lorraine Bracco"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৬ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।  উইকিমিডিয়া কমন্সে লরেইন ব্রাকো সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে লরেইন ব্রাকো  (ইংরেজি) রটেন টম্যাটোসে লরেইন ব্রাকো (ইংরেজি)
উভকামিতা-কৌতুহলী

উভকামিতা-কৌতুহলী (ইংরেজি: Bi-curious) হল এমন একটি ঘটনা যেখানে বিষমকামী বা সমকামী পরিচয়ের একজন মানুষ, যখন যৌনকর্মের জন্য এমন ব্যক্তির বিষয়ে কিছু কৌতূহল দেখায় সাধারণত যার সাথে সে যৌন সম্পর্কের পক্ষে আগ্রহী হয় না, তারা নিজেদের উভকামী তকমা থেকে আলাদা করে। কখনও কখনও শব্দটি বিষমকামিতা এবং সমকামিতার মধ্যে যৌন অভিমুখিতার একটি বিস্তীর্ণ ধারাবাহিক বর্ণনা করার জন্য ব্যবহৃত হয়। এই ধরনের ধারাবাহিকতাগুলি মুখ্যত-বিষমকামী বা মুখ্যত-সমকামীর মধ্যে অন্তর্ভুক্ত থাকে, তবে এগুলি উভকামী হিসাবে শনাক্ত না করে স্ব-শনাক্ত করা যেতে পারে। হেটেরোফ্লেক্সিবল ও হোমোফ্লেক্সিবল শব্দগুলি উভকামিতা-কৌতূহল হিসাবেও প্রয়োগ করা হয়, যদিও কিছু লেখক উভকামিতা-কৌতুহলী তকমা দ্বারা ইঙ্গিত করা "যৌনতার ... সাথে পরীক্ষা করতে চাওয়া"-এর অভাব হিসাবে হেটেরোফ্লেক্সিবিলিটি (বা হোমোফ্লেক্সিবিলিটি) পার্থক্য করেন। উভকামিতা-কৌতুহলী শব্দটি বোঝায় যে বিষমকামী ব্যক্তির ক্ষেত্রে কোনও ব্যক্তির সীমিত বা একেবারেই সমকামী অভিজ্ঞতা নেই, অথবা সমকামী ব্যক্তির ক্ষেত্রে কোনও ব্যক্তির সীমিত বা একেবারেই বিষমকামী অভিজ্ঞতা নেই, কিন্তু তারা উভকামিতা-কৌতুহলী হিসেবে স্ব-শনাক্ত করে এগিয়ে যেতে পারে যদি তারা মনে করে এই অনুভূতিগুলি যথেষ্ট পরিমাণে অনুসন্ধান করেছে, অথবা তারা যদি উভকামী হিসাবে চিহ্নিত করতে না চায়। Frank, Katherine (২০০৮)। "'Not Gay, but Not Homophobic': Male Sexuality and Homophobia in the 'Lifestyle'"। Sexualities। 11 (4): 435–454। ডিওআই:10.1177/1363460708091743।  Savin-Williams, Ritch C.; Joyner, Kara; Rieger, Gerulf (২০১২)। "Prevalence and Stability of Self-Reported Sexual Orientation Identity During Young Adulthood"। Archives of Sexual Behavior। 41 (1): 103–110। ডিওআই:10.1007/s10508-012-9913-y।  Smorag, Pascale (১৪ মে ২০০৮)। "From Closet Talk to PC Terminology: Gay Speech and the Politics of Visibility"। Transatlantica। সংগ্রহের তারিখ ফেব্রুয়ারি ১৩, ২০১১।
কম্পিউটার নেটওয়ার্কিং

কম্পিউটার নেটওয়ার্কিং (নেটওয়ার্ক) হলো হার্ডওয়্যার কম্পোনেন্ট ও কম্পিউটারের সমষ্টি যা কমিউনিকেশন চ্যানেল এর মাধ্যমে ইন্টারকানেক্টেড থাকে এবং বিভিন্ন তথ্য ও রিসোর্স শেয়ার অনুমোদন করে। নেটওয়ার্কিং এর মাধ্যমে দুরবর্তী যে কোন কম্পিউটারে তথ্য আদান-প্রদান করা যায়। কম্পিউটার নেটওয়ার্কিংকে অনেক সময় দূরসঞ্চারের (টেলিযোগাযোগ) বিভাগ বলে ধরা হয়ে থাকে। শুরুর দিকে একাধিক কম্পিউটারের মধ্যে তথ্য আদানপ্রদানের কাজ মানুষই করত। ১৯৪০ সালের সেপ্টেম্বরে জর্জ স্তিবলিৎজ প্রথম একটি দূরসঞ্চার যন্ত্র ব্যবহার করেন নিউ হ্যাম্পস্যার এর ডর্টমাউথ কলেজ থেকে নিউইয়র্কে তাঁর জটিল সংখ্যা গননার যন্ত্রের মধ্যে সংযোগস্থাপনের জন্যে। ১৯৬৪ সালে ডর্টমাউথ এক বিশাল কম্পিউটার ব্যবস্থার বিতরিত ব্যবহারকারীদের জন্য একটি সময় বিভক্তিকরন ব্যবস্থা উদ্ভাবন করে। ওই একই সালে জেনারেল ইলেক্ট্রিক ও বেল ল্যাবরেটরির সাহায্যপ্রাপ্ত কিছু গবেষক একটি পিডিপি-৮ কম্পিউটারকে ব্যবহার করেন টেলিফোন সংযোগকে নিয়ন্ত্রণ ও পরিচালন করার জন্য। ১৯৬৯ সালে লস এঞ্জেলস এর ক্যালিফোর্নিয়া বিশ্ববিদ্যালয়, স্ট্যানফোর্ডের এস আর আই, সান্তা বারবারার ক্যালিফোর্নিয়া বিশ্ববিদ্যালয় ও উতা বিশ্ববিদ্যালয় আরপানেট এর মাধ্যমে নিজেদের মধ্যে ৫০ কেবিপিএস (কিলোবিট প্রতি সেকেন্ডে) গতিতে সংযোগ স্থাপন করে। "Computer Pioneers - Christopher Strachey"। history.computer.org। সংগ্রহের তারিখ ২০২০-০৫-১৩।
ক্লাইভ ওয়েন

ক্লাইভ ওয়েন (ইংরেজি: Clive Owen; জন্ম: ৩ অক্টোবর ১৯৬৪) হলেন একজন ইংরেজ অভিনেতা। তিনি যুক্তরাজ্যে আইটিভির ধারাবাহিক চেন্সার-এ ১৯৯০ থেকে ১৯৯১ সালে মুখ্য চরিত্রে অভিনয় করে প্রথম পরিচিতি অর্জন করেন। ক্লোজ মাই আইজ (১৯৯১) ছবিতে তার কাজের জন্য তিনি সমাদৃত হন এবং ক্রুপিয়ার (১৯৯৮) ছবিতে একজন লেখক চরিত্রে কাজ করে আন্তর্জাতিক অঙ্গনে সকলের নজরে আসেন। ২০০৪ সালে নাট্যধর্মী ক্লোজার চলচ্চিত্রে তার অভিনয়ের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ওয়েন সিন সিটি (২০০৫), ডেরেইল্ড (২০০৫), ইনসাইড ম্যান (২০০৬), চিলড্রেন অব মেন (২০০৬) ও দি ইন্টারন্যাশনাল (২০০৯) চলচ্চিত্রে শ্রেষ্ঠাংশে অভিনয় করেন। ২০১২ সালে তিনি হেমিংওয়ে অ্যান্ড গেলহর্ন-এ অভিনয়ের জন্য মিনি ধারাবাহিক বা টিভি চলচ্চিত্রে সেরা মুখ্য অভিনেতা বিভাগে তার প্রথম প্রাইমটাইম এমি পুরস্কারের মনোনয়ন লাভ করেন। সিনেম্যাক্সের চিকিৎসা নাট্যধর্মী ধারাবাহিক দ্য নিক-এ ডক্টর জন ডব্লিউ. থ্যাকারি চরিত্রে তার কাজের জন্য তিনি একটি গোল্ডেন গ্লোব পুরস্কারের মনোনয়ন লাভ করেন। ওয়েন ১৯৬৪ সালের ৩রা অক্টোবর ওয়ারউইকশায়ারের কভেন্ট্রিতে জন্মগ্রহণ করেন। তার পিতা জেস ওয়েন ছিলেন একজন কান্ট্রি ও পশ্চিমা ধারার গায়ক এবং মাতা পামেলা কটন। তিনি তার পিতামাতার পাঁচ সন্তানের মধ্যে চতুর্থ। তার যখন তিন বছর বয়স, তার পিতা পরিবার ছেড়ে চলে যান। তার ১৯ বছর বয়সে তারা পুনরায় অল্প কিছুদিনের জন্য একত্রিত হন এবং আবার আলাদা হয়ে যান। তিনি তার মাতা ও সৎ বাবার আশ্রয়ে বড় হন। তার সৎ বাবা ছিলেন রেলওয়ের টিকেট কেরানী। ওয়েন তার বাল্যকালকে "কঠিন সময়" বলে উল্লেখ করেন। শুরুতে তিনি নাট্য স্কুলে ভর্তি হতে অনিচ্ছুক হলেও পরে তিনি কিছুকাল কাজের সন্ধানে ব্যর্থ হওয়ার পর ১৯৮৪ সালে মত পাল্টান। তিনি রয়্যাল একাডেমি অব ড্রামাটিক আর্ট থেকে স্নাতক সম্পন্ন করেন। পড়াশোনা শেষ করে তিনি ইয়ং ভিসে কয়েকটি শেকসপিয়ারীর নাটকে অভিনয় করেন। "Clive Owen"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৮।  ম্যাহের, কেভিন (৮ সেপ্টেম্বর ২০০৭)। "Clive Owen's orgy of violence"। দ্য টাইমস (ইংরেজি ভাষায়)। সংগ্রহের তারিখ ৩ অক্টোবর ২০১৮।  উডি, গেবি (১১ জুলাই ২০০৪)। "Interview: Clive Owen"। দ্য গার্ডিয়ান (ইংরেজি ভাষায়)। সংগ্রহের তারিখ ৩ অক্টোবর ২০১৮।  উইকিমিডিয়া কমন্সে ক্লাইভ ওয়েন সংক্রান্ত মিডিয়া রয়েছে। ইন্টারনেট মুভি ডেটাবেজে ক্লাইভ ওয়েন  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে ক্লাইভ ওয়েন রটেন টম্যাটোসে ক্লাইভ ওয়েন (ইংরেজি)
রেড স্টার বেলগ্রেড

ফুদবালস্কি ক্লুব ত্রভেনা জোভেজদা, সাধারণত এর ইংরেজি নাম রেড স্টার বেলগ্রেড (সার্বীয়: Црвена звезда Београд / Crvena zvezda Beograd) অথবা শুধুমাত্র রেড স্টার নামে পরিচিত, হল বেলগ্রেড ভিত্তিক একটি সার্বিয়ার পেশাদার ফুটবল ক্লাব, যেটি রেড স্টার বহু-খেলাধুলা ভিত্তিক ক্লাবের একটি প্রধান অংশ। তারা হচ্ছে একমাত্র সার্বিয়ান এবং সাবেক যুগোস্লাভিয়ান ক্লাব যারা ইউরোপিয়ান কাপ জয়লাভ করেছেন; তারা ১৯৯০–৯১ ইউরোপিয়ান কাপ জয়লাভ করেছিল। একই সাথে তারা একমাত্র সার্বিয়ান ক্লাব হিসেবে আন্তর্মহাদেশীয় কাপ জয়লাভ করেছে। বর্তমান সার্বিয়ান এবং সাবেক যুগোস্লাভিয়ান প্রতিযোগিতায় এপর্যন্ত তারা ২৮টি জাতীয় চ্যাম্পিয়নশিপ এবং ২৪টি জাতীয় কাপ জয়লাভ করেছে। রেড স্টার সাবেক যুগোস্লাভিয়ান লীগে সবচেয়ে সফল ক্লাব ছিল যেখানে তারা যুগোস্লাভিয়ার প্রথম লীগের সর্বকালের পয়েন্ট টেবিলের এক নম্বরে ছিল; একই সাথে তারা সার্বিয়ায় অন্যতম সেরা ক্লাব। ১৯৯১–৯২ মৌসুম থেকে, রেড স্টারের সেরা সাফল্য হচ্ছে উয়েফা চ্যাম্পিয়নস লীগের গ্রুপ পর্ব এবং উয়েফা ইউরোপা লীগের নকআউট পর্বে খেলা। ২০০৮ সালের এক মতগ্রহণের ফলাফল অনুযায়ী, রেড স্টার বেলগ্রেড হচ্ছে সার্বিয়ার সবচেয়ে জনপ্রিয় ফুটবল ক্লান, যেখানে ৪৮.২% ভোট পেয়েছিল। সাবেক যুগোস্লাভিয়া এবং বর্তমান সার্বিয়ায় তাদের অনেক ভক্ত রয়েছে। তাদের প্রধান প্রতিদ্বন্দ্বী হচ্ছে তাদের বেলগ্রেড নিবাসী এফকে পার্তিজান। এই দুই দলের মধ্যকার অনুষ্ঠিত ম্যাচকে ইটার্নাল ডার্বি হিসেবে উল্লেখ করা হয়। ২০০৯ সালে সেপ্টেম্বর মাসে, ব্রিটিশ সংবাদপত্র ডেইলি মেইল রেড স্টার–পার্তিজান দ্বন্দ্বকে সর্বকালের সেরা ১০ ফুটবল দ্বন্দ্বের মধ্যে চতুর্থ স্থান দিয়েছিল। ফুটবল ইতিহাস এবং পরিসংখ্যানের আন্তর্জাতিক ফেডারেশনের "২০শ শতাব্দীর শীর্ষ ২০০ ইউরোপীয় ক্লাব"-এর তালিকা অনুযায়ী, রেড স্টার সার্বিয়ান এবং সাবেক যুগোস্লাভিয়ান ক্লাব হিসেবে সর্বোচ্চ ক্রমে ২৭ তম স্থান লাভ করে, যেখানে তারা উক্ত স্থানটি ফেইয়ানর্তের সাথে ভাগ করেছে। রেড স্টার এপর্যন্ত ৪টি আন্তর্জাতিক এবং ৫৩টি ঘরোয়া শিরোপা জয়লাভ করতে সক্ষম হয়েছে। এর মাধ্যমে তারা সর্বকালের সেরা সার্বিয়ান এবং সাবেক যুগোস্লাভিয়ান ক্লাবের আসনে অধীন হয়েছে। "Stadion Rajko Mitić (Marakana)"। সংগ্রহের তারিখ ২৫ জুন ২০১৫।  Svaki drugi Srbin navija za Crvenu zvezdu retrieved from b92.net, 18 March 2008 "THE LIST: The greatest rivalries in club football, Nos 10–1"। Mail Online। সংগ্রহের তারিখ ২৫ জুন ২০১৫।  প্রাতিষ্ঠানিক দাপ্তরিক ওয়েবসাইট উয়েফায় রেড স্টার বেলগ্রেড
রায়দিঘি বিধানসভা কেন্দ্র

রায়দিঘি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। ২০১১ সালে মথুরাপুর বিধানসভা কেন্দ্রটি অপসারিত হয় এবং একটি নতুন বিধানসভা কেন্দ্র তৈরি হয় (রায়দিঘি বিধানসভা কেন্দ্র)। ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৪ নং রায়দিঘি বিধানসভা কেন্দ্রটি মথুরাপুর-২ সমষ্টি উন্নয়ন ব্লক এবং আবদ ভগবানপুর, দেবীপুর, কৃষ্ণচন্দ্রপুর, লালপুর, শংকরপুর ও নলুয়া গ্রাম পঞ্চায়েত গুলি মথুরাপুর-১ সমষ্টি উন্নয়ন ব্লক এর অন্তর্গত। রায়দিঘি বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত। দ্রষ্টব্য: পূর্ববর্তী বছরে এলাকার বিধানসভা কেন্দ্রের বিধায়ক সদস্য মথুরাপুর বিধানসভা কেন্দ্র দেখুন। ২০১১ সালের নির্বাচনে, তৃণমূল কংগ্রেসের দেবশ্রী রায় তার নিকটতম প্রতিদ্বন্দ্বী সিপিআই (এম) এর কান্তি গাঙ্গুলিকে পরাজিত করেন। "Delimitation Commission Order No. 18" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ১৮ সেপ্টেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুন ২০১৪।  "General Elections, India, 2011, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ অক্টোবর ২০১৪।  "West Bengal Assembly Election 2011"। Raidighi (ইংরেজি ভাষায়)। Empowering India। ১৩ মে ২০১২ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১১।
গায়েবানা জানাজা

গায়েবানা জানাজা হলো মৃত মুসলিমদের জন্য এক ধরনের শেষকৃত্যের প্রার্থনা, যা এমন মৃত মুসলিমের জন্য পালন করা হয়ে থাকে যে কিনা এমন এক জায়গায় মারা গেছে যেখানে তার জানাজার নামাজ পড়ানোর মত কোন মুসলিম ছিলো না, অথবা তাকে জানাজার নামাজ ছাড়াই কবর দেওয়া হয়েছে। এমতাবস্থায় মুসলিমরা দূর থেকে মৃত ব্যক্তির লাশের অনুপস্থিতে তার জন্য প্রার্থনা করে। গায়েবানার জানাজার প্রচলন হাদীস এবং ঐতিহ্য অনুযায়ী হয়েছে। আবু হুরায়রা বলেন, " মহানবী (সা.) সাহাবায়ে কেরামকে বাদশাহ নাজাশীর মৃত্যু সংবাদ দিলেন। অতঃপর জানাযার জন্য অগ্রসর হলেন। সাহাবায়ে কেরাম তাঁর পিছনে কাতার বন্দী হয়ে দাঁড়ালে নবীজী (সা.) চারটি তাকবীর বললেন।" গায়েবানা জানাজা বিষয়ে মুসলিম পন্ডিতদের মধ্যে বিভিন্ন মত প্রচলিত আছে। কিছু আলেমের মত হলো অমুসলিম ভূমিতে মৃত্যুবরণকারী মুসলিম, যার জানাজার নামাজ পড়া হয়নি, তার জন্য গায়েবানা জানাজা পড়া যাবে। ইমাম শাফেয়ী ও ইমাম হাম্বল এই মত সমর্থন করেছেন। তবে ইমাম আবু হানিফা ও ইমাম মালিক বলেছেন কোন অবস্থাতে গায়েবানা জানাজা পড়া যাবে না। ইবনে তাইমিয়া এর মতেঃ গায়েবানা জানাজার ব্যাপারে হুকুম হলো, যার জানাজা পড়া হয়নি, কেবল তার ক্ষেত্র ব্যতীত অন্য কারো গায়েবানা জানাজা শরী‘আত সম্মত নয়। যেমন, কেউ যদি অমুসলিম রাষ্ট্রে মৃত্যুবরণ করেন এবং সেখানে তার জানাজা পড়া না হয়, তাহলে মুসলিম রাষ্ট্রে অবস্থানরত তার আত্মীয়- স্বজনগণ তার গায়েবানা জানাজা পড়তে পারেন। কিন্তু যার নিয়মতান্ত্রিকভাবে জানাজা পড়া হয়েছে, বা পড়া যাবে তার পুনঃ গায়েবানা জানাজা পড়া ঠিক নয়। "Funeral Rites and Regulations in Islam"। missionislam.com। সংগ্রহের তারিখ ১৪ ডিসেম্বর ২০১৪।  "فتوى الشيخ حمود بن عقلاء الشعيبي في الصلاة على الميت الغائب"। Saaid.net। সংগ্রহের তারিখ ২০১৪-০১-০২।  "Ruling on offering the funeral prayer in absentia - islamqa.info"। islamqa.info। সংগ্রহের তারিখ ১৪ ডিসেম্বর ২০১৪।  [রিপোর্ট দ্বারা ইমাম বুখারী ও মুসলিম]
স্টিভেন আউটারব্রিজ

স্টিভেন আউটারব্রিজ স্টিভেন ড্যাভন আউটারব্রিজ (জন্ম ২০ মে ১৯৮৩) একজন বারমুডিয়ান ক্রিকেটার. তিনি একজন বামহাতি ব্যাটসম্যান এবং ডানহাতি অফব্রেক বোলার। তিনি বারমুডার হয়ে ২০০৬ সালের আগস্টে কানাডা এর বিরুদ্ধে ৭টি একদিনের আন্তর্জাতিক খেলেছেন। তিনি ২০০৪ এবং ২০০৬ সালে আইসিসি ইন্টারকন্টিনেন্টাল কাপ এবং আইসিসি আমেরিকা চ্যাম্পিয়নশিপ এ বারমুডার হয়ে ৪টি খেলার প্রতিনিধিত্ব করেছেন। ২০০৬ সালে ইংরেজি ক্রিকেট সিজন এ তিনি কার্ডিফ ইউসিসিই এর হয়ে বেশ কয়েকটি ম্যাচ খেলেছিলেন। ২০১৮ সালের এপ্রিল মাসে মালয়েশিয়ায় অনুষ্ঠিত ২০১৮ আইসিসি বিশ্ব ক্রিকেট লীগ বিভাগের টুর্নামেন্টে বারমুডার স্কোয়াডে তার নাম রাখা হয়েছিল। ২০১৩ সালে বারমুডার হয়ে তিনি শেষ প্রতিনিধিত্ব করেছিলেন। "BCB Confirms Team for ICC WCL Div 4"। Bermuda Cricket Board। ৬ এপ্রিল ২০১৮। ৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৮।  "Outerbridge back for Bermuda"। The Royal Gazette। ৬ এপ্রিল ২০১৮। সংগ্রহের তারিখ ৭ এপ্রিল ২০১৮।  ইএসপিএনক্রিকইনফোতে স্টিভেন আউটারব্রিজ (ইংরেজি) Cricket Archive profile টেমপ্লেট:Bermuda-cricket-bio-stub
শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম

শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম (পূর্বনাম শরীয়তপুর স্টেডিয়াম) শরীয়তপুর জেলায় অবস্থিত একটি জেলা স্টেডিয়াম। এটি শরীয়তপুর বিদ্যুৎ সরবরাহ উপকেন্দ্রের পাশে অবস্থিত। স্টেডিয়ামটি ১৯৮০ সালে শহরের ধনুকা মৌজায় নির্মাণ করা হয়। এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ মুন্সী আব্দুর রউফের নামে নামকরণ করা হয়। বাংলাদেশের স্টেডিয়ামের তালিকা বাংলাদেশের ক্রিকেট মাঠের তালিকা "Archived copy"। ২০১৩-০৯-১২ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৬।  "নতুন সাজে শরীয়তপুর স্টেডিয়াম"। কালের কণ্ঠ। ২০১৯-০৬-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৭।  "বীরশ্রেষ্ঠদের নামে পাঁচ জেলা স্টেডিয়াম"। banglanews24.com। ২০১৯-০৬-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৯।
বাংলাদেশের নাট্যগোষ্ঠী

নাট্যগোষ্ঠী সাধারণত মঞ্চে বা সম্পর্কিত মাধ্যমে নাট্যাভিনয় প্রদর্শনকারী সংগঠন বা দল হিসেবে পরিচিত। ঐতিহাসিকভাবে ১৭৯৫ সালে, হেরাসিম স্তেপানোভিচ কলকাতায় বেঙ্গলি থিয়েটার প্রতিষ্ঠার মধ্য দিয়ে উপমহাদেশের সর্বপ্রথম নাট্যগোষ্ঠীর গোড়াপত্তনের ঘটান। ভারত বিভাজনের পূর্ব বাংলায় নাট্যচর্চা অব্যাহত রাখার জন্য ঢাকায় একাধিক নাট্যগোষ্ঠী প্রতিষ্ঠিত হয়েছিলো, যার মধ্যে ইলিশিয়াম থিয়েটার (১৮৮৮), ক্রাউন থিয়েটার (১৮৯০-৯২) উল্লেখযোগ্য। পাশাপাশি ঢাকার বাইরেও তৈরি হতে তাকে স্থানীয় নাট্যগোষ্ঠী, যার মধ্যে খুলনা থিয়েটার (১৯০০), করোনেশন ড্রামাটিক ক্লাব (টাঙ্গাইল, ১৯১১), দিনাজপুর নাট্য সমিতি (১৯১৩) অগ্রগণ্য। ভারত বিভাজনের পর ১৯৪৭ সালে আরো কিচু নতুন নাট্যগোষ্ঠী তৈরি হয়, যার মধ্যে হাবিব প্রডাকসন্স (ঢাকা, ১৯৫২), ড্রামা সার্কেল (ঢাকা, ১৯৫৫), খেয়ালী গ্রুপ থিয়েটার (বরিশাল, ১৯৬৯) উল্লেখযোগ্য। ১৯৭১ সালে বাংলাদেশের স্বাধীনতা যুদ্ধের পর রাজধানী ঢাকাসহ বাংলাদেশের বিভিন্ন অঞ্চলে বহু নাট্যগোষ্ঠী গঢ়ে ওঠে। বাংলাদেশের নাট্যচর্চার ক্ষেত্রে যেসকল নাট্যগোষ্ঠী বিশেষ পরিচিতি লাভ করেছে তাদের সংক্ষিপ্ত তালিকা নিচে দেয়া হলো: শিল্পনাট দিনাজপুর ২০০০ সাত্ত্বিক নাট্য সম্প্রদায় ১৯৯৪ .... .... |- | প্রতিবেশী নাট্যগোষ্ঠী || সিলেট || ১৯৮৩|| |- | রাজবাড়ী থিয়েটার || রাজবাড়ী || শামীমা আক্তার (২০১২)। "নাট্যগোষ্ঠী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় বাংলাদেশের নাট্যগোষ্ঠী